b'\n_START_ARTICLE_\nLodovica Comello\n_START_SECTION_\nVia\xc8\x9ba personal\xc4\x83\n_START_PARAGRAPH_\nComello s-a n\xc4\x83scut \xc8\x99i a crescut \xc3\xaen San Daniele del Friuli, Italia. Este a doua fiic\xc4\x83 a lui Paolo Comello \xc8\x99i a Annei Lizzi. Ea \xc8\x99i-a demonstrat pasiunea pentru arte, actorie, dans \xc8\x99i chitar\xc4\x83 de la o v\xc3\xa2rst\xc4\x83 foarte t\xc3\xa2n\xc4\x83r\xc4\x83. Chiar dac\xc4\x83 nimeni din familia ei nu este artist, muzica bun\xc4\x83 este foarte apreciat\xc4\x83 \xc3\xaen casa Comello, conform declara\xc8\x9biilor f\xc4\x83cute de aceasta pe Facebook. \xc3\x8en liceu, Comello a studiat teoria muzicii \xc8\x99i a \xc3\xaenv\xc4\x83\xc8\x9bat s\xc4\x83 c\xc3\xa2nte la chitar\xc4\x83. \xc3\x8en 2009, a \xc3\xaenceput s\xc4\x83 ia cursuri de muzic\xc4\x83 la M.A.S.: Music Arts & Show, o \xc8\x99coal\xc4\x83 de actorie \xc3\xaen Milano, Italia. Doi ani mai t\xc3\xa2rziu, ea a fost aleas\xc4\x83 ca o interpret\xc4\x83 pentru turneul \xe2\x80\x9eIl Mondo di Patty\xe2\x80\x9d, versiunea italian\xc4\x83 a serialului hit argentinean pentru copii, Patito Feo. Turneul a sus\xc8\x9binut concerte \xc3\xaen Italia \xc8\x99i Spania. De asemenea, ea a fost o vocalist\xc4\x83 de rezerv\xc4\x83 pentru sec\xc8\x9biunea special\xc4\x83 al lui Brenda Asnicar al aceluia\xc8\x99i turneu \xc3\xaen Italia._NEWLINE_Comello are o sor\xc4\x83 mai mare numit\xc4\x83 Ilaria. Ea este fluent\xc4\x83 \xc3\xaen italian\xc4\x83, spaniol\xc4\x83 \xc8\x99i englez\xc4\x83. Comello s-a mutat la Buenos Aires pentru film\xc4\x83rile serialului Violetta. Ea se \xc3\xaentoarce \xc3\xaen Italia uneori, c\xc3\xa2nd nu este ocupat\xc4\x83. Piesa-cover "I Only Want To Be With You" este dedicat\xc4\x83 nepoatei sale, Mia._NEWLINE_S-a c\xc4\x83s\xc4\x83torit pe data de 1 aprilie 2015 cu produc\xc4\x83torul argentinian Tomas Goldschmidt, dup\xc4\x83 o rela\xc8\x9bie de aproximativ 2 ani, \xc3\xaen ora\xc8\x99ul natal al artistei.\n_START_SECTION_\n2009-12: \xc3\x8enceputurile carierei \xc8\x99i Violetta\n_START_PARAGRAPH_\nC\xc3\xa2nd a locuit \xc3\xaen Milano \xc8\x99i a studiat la M.A.S., Comello a mers la un casting pentru un serial produs de Disney Channel America Latin\xc4\x83, unde se c\xc4\x83utau actori italieni care vorbesc spaniola. Chair dac\xc4\x83 atunci vorbea spaniola doar pu\xc8\x9bin, Comello a memorizat un scurt monolog pentru audi\xc8\x9bia sa. O s\xc4\x83pt\xc4\x83mn\xc3\xa2n\xc4\x83 dup\xc4\x83 audi\xc8\x9bii, ea a ob\xc8\x9binut un rol \xc3\xaen serialul Violetta, cel mai nou serial muzical pentru copii, pre-adolescen\xc8\x9bi \xc8\x99i adolescen\xc8\x9bi produs de Disney Channel America Latin\xc4\x83. \xc3\x8en 2011, a fost anun\xc8\x9bat c\xc4\x83 Lodovica o va interpreta pe Francesca Caviglia, cea mai bun\xc4\x83 prieten\xc4\x83 \xc8\x99i colega personajului titular \xe2\x80\x93 Violetta Castillo. Comello a trebuit s\xc4\x83 se mute la Buenos Aires din cauza film\xc4\x83rilor. Dup\xc4\x83 ce a primit rolul, Comello a \xc3\xaenceput s\xc4\x83 \xc3\xaenve\xc8\x9be limba spaniol\xc4\x83._NEWLINE_\xc3\x8en noiembrie 2012, Lodovica a \xc3\xaenceput s\xc4\x83 filmeze al doilea sezon din serialul Violetta, care a avut premiera pe data de 29 aprilie 2013. \xc3\x8en acela\xc8\x99i an, ea a fost vocea personajului Britney \xc3\xaen Universitatea mon\xc8\x99trilor, dublat \xc3\xaen italian\xc4\x83.\n_START_SECTION_\n2012-prezent: Violetta, Universo \xc8\x99i primul turneu mondial\n_START_PARAGRAPH_\nDup\xc4\x83 ce al doilea sezon din Violetta a avut un mare succes, serialul a fost re\xc3\xaennoit pentru un al treilea \xc8\x99i ultim sezon. Comello a ap\xc4\x83rut, de asemenea, \xc3\xaen al treilea sezon din serialul Violetta, care a \xc3\xaenceput produc\xc8\x9bia \xc3\xaen Buenos Aires \xc3\xaen martie 2014 \xc8\x99i a avut premiera \xc3\xaen Argentina \xc8\x99i unele \xc8\x9b\xc4\x83ri din America Latin\xc4\x83 pe data de 28 iulie 2014._NEWLINE_Pe data de 1 noiembrie 2013, Comello a lansat c\xc3\xa2ntecul \xe2\x80\x9eUniverso\xe2\x80\x9d, single-ul principal de pe albumul s\xc4\x83u de debut cu acela\xc8\x99i nume, care a fost lansat pe data de 19 noiembrie 2013 \xc3\xaen Italia, Spania \xc8\x99i Argentina. Albumul con\xc8\x9bine nou\xc4\x83 piese co-scrise de Comello, plus un cover \xc3\xaen englez\xc4\x83 al c\xc3\xa2ntecului I Only Want To Be With You. Comello a \xc3\xaenregistrat versiuni acustice al c\xc3\xa2ntecului principal, \xe2\x80\x9eUniverso\xe2\x80\x9d \xc3\xaen spaniol\xc4\x83 \xc8\x99i italian\xc4\x83. Al doilea single de pe album este \xe2\x80\x9eOtro D\xc3\xada M\xc3\xa1s\xe2\x80\x9d. Videoclipul muzical a fost filmat \xc3\xaen Barcelona, Spania, \xc8\x99i a fost lansat pe canalul ei oficial de YouTube \xc3\xaen martie 2014._NEWLINE_\xc3\x8en mai 2014, Comello a anun\xc8\x9bat c\xc4\x83 are planuri pentru un turneu mondial \xc3\xaen 2015, renun\xc8\x9b\xc3\xa2nd astfel la turneul interna\xc8\x9bional Violetta Live, pentru a se autopromova ca artist\xc4\x83 solo. Un website special a fost creat ca fanii s\xc4\x83 poat\xc4\x83 vota numeroase ora\xc8\x99e interna\xc8\x9bionale pentru posibile date \xc8\x99i concerte \xc3\xaen America Latin\xc4\x83, Europa, Israel, \xc8\x99i Statele Unite ale Americii. Turneul a \xc3\xaenceput \xc3\xaen 2015 \xc3\xaen Roma, Italia, la scurt timp dup\xc4\x83 lansarea celui de-al doilea album, Mariposa. Videoclipul muzical pentru al treilea single, \xe2\x80\x9eI Only Want To Be With You\xe2\x80\x9d a fost lansat pe canalul s\xc4\x83u oficial VEVO pe data de 5 septembrie 2014. Pe data de 31 ianuarie 2015,a ap\xc4\x83rut videoclipul muzical pentru single-ul "Todo el resto no cuenta" pe canalul oficial de Youtube. La sf\xc3\xa2r\xc8\x99itul lunii martie a anului 2015, Comello a anun\xc8\x9bat preg\xc4\x83tirea videoclipului muzical pentru piesa " Sin usar palabras", \xc3\xaen colaborare cu artistul spaniol Abraham Mateo. A fost aleas\xc4\x83 ca actri\xc8\x9b\xc4\x83 de voce pentru filmul "\xc3\x8entors pe dos", \xc3\xaen varianta italian\xc4\x83, fiind vocea Bucuriei. \xc3\x8en noiembrie 2015, Comello \xc8\x99i-a anun\xc8\x9bat fanii de pe Facebook c\xc4\x83 va fi prezentatoarea emisiunii Italy\'s got talent, unul dintre jura\xc8\x9bi fiind Frank Matano, vocea Furiei. De asemenea, a devenit \xc3\xaentre timp bun\xc4\x83 prieten\xc4\x83 cu Tess Masazza, vocea lui Dezgust, care are realizat\xc4\x83 pe Youtube o mini-emisiune numit\xc4\x83 "Insopportabilmente donna".'